CELEX: 32015R1906
Language: lt
Date: 2015-10-22 00:00:00
Title: 2015 m. spalio 22 d. Komisijos reglamentas (ES) 2015/1906, kuriuo iš dalies keičiamas Reglamentas (EB) Nr. 282/2008 dėl perdirbto plastiko medžiagų ir gaminių, skirtų liestis su maistu (Tekstas svarbus EEE)

23.10.2015   
            
            
               LT
            
            
               Europos Sąjungos oficialusis leidinys
            
            
               L 278/11
            
         KOMISIJOS REGLAMENTAS (ES) 2015/1906
   2015 m. spalio 22 d.
   kuriuo iš dalies keičiamas Reglamentas (EB) Nr. 282/2008 dėl perdirbto plastiko medžiagų ir gaminių, skirtų liestis su maistu
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. spalio 27 d. Europos Parlamento ir Tarybos reglamentą (EB) Nr. 1935/2004 dėl žaliavų ir gaminių, skirtų liestis su maistu, ir panaikinantį Direktyvas 80/590/EEB ir 89/109/EEB (1), ypač į jo 5 straipsnio 1 dalies n punktą,
   kadangi:
   
               (1)
            
            
               Komisijos reglamento (EB) Nr. 282/2008 (2) 20 konstatuojamojoje dalyje nustatyta, kad sprendimai leisti taikyti plastiko perdirbimo procesą turėtų būti priimami laikantis Reglamento (EB) Nr. 1935/2004 23 straipsnio 2 dalyje nurodytos reguliavimo procedūros;
            
         
               (2)
            
            
               Reglamento (EB) Nr. 282/2008 6 straipsnio, susijusio su tokiais sprendimais, 1 dalyje daroma nuoroda į Reglamento (EB) Nr. 1935/2004 11 straipsnio 3 dalį;
            
         
               (3)
            
            
               priimant Reglamentą (EB) Nr. 282/2008, Reglamento (EB) Nr. 1935/2004 tiek 11 straipsnio 3 dalyje, tiek 23 straipsnio 2 dalyje buvo daroma nuoroda į Tarybos sprendimo 1999/468/EB (3) 5 straipsnyje nustatytą reguliavimo procedūrą;
            
         
               (4)
            
            
               Reglamento (EB) Nr. 1935/2004 11 straipsnio 3 dalis buvo iš dalies pakeista Europos Parlamento ir Tarybos reglamentu (EB) Nr. 596/2009 (4), siekiant į ją įtraukti Sprendimo 1999/468/EB 5a straipsnyje nustatytą reguliavimo procedūrą su tikrinimu, darant nuorodą į naujai įtrauktą Reglamento (EB) Nr. 1935/2004 23 straipsnio 4 dalį;
            
         
               (5)
            
            
               atsižvelgiant į tai, kad leidimas taikyti plastiko perdirbimo procesą yra individualus aktas, skirtas įgyvendinti Reglamento (EB) Nr. 1935/2004 5 straipsnio 1 dalies n punktą, ir kad tikslūs leidimo suteikimo kriterijai yra nustatyti Reglamento (EB) Nr. 282/2008 4 straipsnyje, turėtų būti taikoma Reglamento (EB) Nr. 1935/2004 23 straipsnio 2 dalyje nurodyta reguliavimo procedūra. Vis dėlto, reguliavimo procedūra daugiau neegzistuoja, kadangi Sprendimas 1999/468/EB buvo pakeistas Europos Parlamento ir Tarybos reglamentu (ES) Nr. 182/2011 (5). Pagal Reglamentą (ES) Nr. 182/2011 nagrinėjimo procedūra yra tinkama leidimo perdirbti plastiką suteikimo procedūra;
            
         
               (6)
            
            
               nuoroda į patvirtinimo procedūrą Reglamente (EB) Nr. 282/2008 turėtų būti pritaikyta;
            
         
               (7)
            
            
               todėl Reglamentas (EB) Nr. 282/2008 turėtų būti atitinkamai iš dalies pakeistas;
            
         
               (8)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 282/2008 6 straipsnio 1 dalis pakeičiama taip:
   
      „1.   Komisija priima sprendimą, kuriame nurodo, ar pareiškėjui suteikiamas leidimas taikyti perdirbimo procesą, ar atsisakoma jį suteikti.
      Taikomas Europos Parlamento ir Tarybos reglamento (ES) Nr. 182/2011 (6) 5 straipsnis.
      Komisijai padeda Augalų, gyvūnų, maisto ir pašarų nuolatinis komitetas, įsteigtas Europos Parlamento ir Tarybos reglamento (EB) Nr. 178/2002 (7) 58 straipsnio 1 dalimi. Tas komitetas – tai komitetas, kaip nustatyta Reglamente (ES) Nr. 182/2011.
   
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. spalio 22 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 338, 2004 11 13, p. 4.
   
      (2)  2008 m. kovo 27 d. Komisijos reglamentas (EB) Nr. 282/2008 dėl perdirbto plastiko medžiagų ir gaminių, skirtų liestis su maistu, ir iš dalies keičiantis Reglamentą (EB) Nr. 2023/2006 (OL L 86, 2008 3 28, p. 9).
   
      (3)  1999 m. birželio 28 d. Tarybos sprendimas 1999/468/EB, nustatantis Komisijos naudojimosi jai suteiktais įgyvendinimo įgaliojimais tvarką (OL L 184, 1999 7 17, p. 23).
   
      (4)  2009 m. birželio 18 d. Europos Parlamento ir Tarybos reglamentas (EB) Nr. 596/2009 dėl kai kurių teisės aktų, kuriems galioja Sutarties 251 straipsnyje nustatyta tvarka, nuostatų, susijusių su reguliavimo procedūra su tikrinimu, suderinimo su Tarybos sprendimu 1999/468/EB. Suderinimas su reguliavimo procedūra su tikrinimu – Ketvirta dalis (OL L 188, 2009 7 18, p. 14).
   
      (5)  2011 m. vasario 16 d. Europos Parlamento ir Tarybos reglamento (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).